ליאון קרול

ליאון קרול, באנגלית: Leon Kroll (6 בדצמבר 1884 - 25 באוקטובר 1974)"Leon Kroll". Social Security Death Index. FamilySearch.org היה צייר וליטוגרף אמריקאי. אמן פיגורטיבי שתואר על ידי מגזין Life כדיקן ציירי העירום בארצות הברית,Davis, Kenneth Morton (1993). The Life and Works of Leon Kroll with a Catalogue of His Works. Ann Arbor, Michigan: UMI Dissertation Services. p. 14 הוא גם היה צייר נוף וגם הפיק כמות יוצאת דופן של קומפוזיציות טבע דומם. האמנות הציבורית שלו כוללת ציורי קיר עבור בניין משרד המשפטים בוושינגטון הבירה. הוא יצר את הפסיפס היחיד שלו לתקרת הקפלה בבית הקברות האמריקאי והאנדרטה בנורמנדי.

 ביוגרפיה 
ליאון קרול נולד למשפחה מוזיקלית בשדרה השנייה התחתית בניו יורק. אביו היה כנר, ובן דודו היה המלחין ויליאם קרול.Kroll, Leon (1983). Hale, Nancy; Bowers, Fredson (eds.). Leon Kroll: A Spoken Memoir. Charlottesville: University Press for Virginia. p. 2. הוא למד בליגת הסטודנטים לאמנות של ניו יורק אצל ג'ון הנרי טוואצ'מן"A Finding Aid to the Leon Kroll Papers, 1905-1974". Archives of American Art. Smithsonian Institution. ובאקדמיה ז'וליאן בפריז עם ז'אן פול לורן בסוף המאה ה-19.

בשנים 1911 ו-1912, הוא הציג בתערוכה הקבוצתית של "העצמאים" שיזם רוברט אנרי במועדון מקדוול בניו יורק. "זו הייתה קבוצה שבחרה בעצמה: היית צריך להיבחר על ידי עשרת האחרים. הופר היה בה ויוג'ין ספיצ'ר, ג'ון סלואן וכן רוברט אנרי, וילאם גלקנס וג'ורג' לוקס - זו הייתה קבוצה מרשימה של האמנים הטובים ביותר", אמר קרול.Levin, Gail (1995). Edward Hopper an intimiate biography. p. 86.

בנוסף לעבודתו, קרול לימד בליגת הסטודנטים לאמנות בניו יורק ובבית הספר של האקדמיה הלאומית לעיצוב, שם הציג את תערוכת היחיד הראשונה שלו ב-1910, נבחר כשותף ב-1920 וכאיש אקדמיה מן המניין ב-1927. קרול גם לימד פרסום ועיצוב כרזות בקופר יוניון בין השנים 1926–1930. בשנת 1930, הוא נבחר לאקדמיה האמריקאית לאמנויות.Deceased Members". American Academy of Arts and Letters. Archived from the original הוא זכה גם בתואר של לגיון הכבוד בשנת 1950.
ממוזער|288x288 פיקסלים|בכפר, 1907
קרול מת בגלוסטר, מסצ'וסטס בגיל 89.Leon Kroll". Massachusetts Death Index. Ancestry.com.

האמן-סופר ג'רום מאיירס באוטוביוגרפיה שלו "אמן במנהטן" כתב:

לליאון קרול יש עין של נץ ולב של יונה, כלומר יש לו גם אינטליגנציה וגם תחושה. מה שהוא נתן לאמנות שלנו הוא עניין של תיעוד ציבורי במשך יותר שנים ממה שהוא או אני היינו רוצים לומר. אקדמאי ובו בזמן הומני, ליאון קרול הוא אומן מושלם, תמיד סימפתי כלפי כישרונות נעורים, ועומד באומץ למען זכויות הזולת כמו גם לזכויותיו. פעילות האמנות שלו הייתה מופלאה, חופפת כמה דורות. כמורה ומרצה, הוא היה בראש ובראשונה דבק במסורת וודסטוק. הוא היה נשיא מוכשר של אגודת הציירים, הפסלים והחרטים, והוא חבר מצטיין באקדמיה הלאומית. מציג באופן שוטף בענפי אמנות רבים. הוא נשא בעקביות את דגלו הקלאסי במהומה של המודרניזם. יש לכבד את הצלחתו של ליאון קרול. באופן אישי, תמיד מצאתי בו יריב אמיץ בוויכוחים, אמן שכבש לבבות רבים וגם פרסים רבים.Myers, Jerome (1940). Artist in Manhattan. New York: American Artists Group, Inc

 גלריה 

 קישורים חיצוניים 

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:ציירים אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1974